ΕΙΣΗΓΗΤΙΚΗ ΕΚΘΕΣΗ ΓΙΑ ΤΗ ΒΟΥΛΗ ΤΩΝ ΑΝΤΙΠΡΟΣΩΠΩΝ

**-------------------------------------------------------------------------------------------**

**Ο Περί Προϋπολογισμού του Οργανισμού Αγροτικών Πληρωμών Νόμος για το οικονομικό έτος που λήγει στις 31 Δεκεμβρίου 2022 και Μεσοπρόθεσμο Δημοσιονομικό Πλαίσιο (ΜΔΠ) 2022 - 2024**

1. Επειδή, με βάση το άρθρο 99 του περί της Δημοσιονομικής Ευθύνης και του Δημοσιονομικού Πλαισίου Νόμου, ο ετήσιος Προϋπολογισμός των οντοτήτων Γενικής Κυβέρνησης και κάθε αναθεωρημένος αυτού, καταρτίζονται και κατατίθενται στη Βουλή των Αντιπροσώπων για ψήφιση κατά τον τρόπο και τη διαδικασία που αναφέρονται σε αυτόν, ο Οργανισμός Αγροτικών Πληρωμών ετοιμάζει ετήσιο προϋπολογισμό αναφορικά με τα έσοδα και τις προβλεπόμενες δαπάνες λειτουργίας του.
2. Ο Οργανισμός Αγροτικών Πληρωμών (ΟΑΠ) ετοίμασε τον Προϋπολογισμό Εσόδων και Δαπανών για το 2022 και το σχετικό Επεξηγηματικό Υπόμνημα που ακολουθούν. Ο υπό αναφορά Προϋπολογισμός προβλέπει έσοδα συνολικού ύψους €12.245.500 σε σύγκριση με €11.741.500 του προϋπολογισμού του 2021, εκ των οποίων τα €12.200.000 θα προέλθουν από κρατική χορηγία και τα €45.500 από άλλες πηγές
3. Μετά και την υιοθέτηση των απόψεων και παρατηρήσεων του Υπουργείου Οικονομικών, (επισυνάπτονται), οι συνολικές προϋπολογιζόμενες δαπάνες του ΟΑΠ για το 2022 ανέρχονται σε €12.350.860 εκ των οποίων τα €8.963.050 αφορούν Δαπάνες Προσωπικού, €2.508.410 Λειτουργικές Δαπάνες και €879.400 Κεφαλαιουχικές Δαπάνες. Ο αντίστοιχος προϋπολογισμός για το 2021 ήταν €11.841.380 εκ των οποίων €8.674.550 αφορούσαν Δαπάνες Προσωπικού, €2.371.370 Λειτουργικές Δαπάνες και €795.460 Κεφαλαιουχικές Δαπάνες. Σε σύγκριση με τον προϋπολογισμό για το 2021, οι συνολικές προϋπολογιζόμενες δαπάνες του ΟΑΠ για το 2021 παρουσιάζονται αυξημένες κατά €509.480.
4. Την 15η Νοεμβρίου του 2021 το Υπουργικό Συμβούλιο εξουσιοδότησε τον Υπουργό Γεωργίας, Αγροτικής Ανάπτυξης και Περιβάλλοντος να καταθέσει, σύμφωνα με Άρθρο 55 του περί Κυπριακού Οργανισμού Αγροτικών Πληρωμών Νόμο του 2020 [Ν.214(Ι)/2020] και το άρθρο 3 των περί Νομικών Προσώπων Δημοσίου Δικαίου (ψήφισης προϋπολογισμών) Νόμων του 1987, στη Βουλή των Αντιπροσώπων τον υπό αναφορά προϋπολογισμό για έγκριση.

Λευκωσία, 18 Νοεμβρίου 2021

**ΥΠΟΥΡΓΕΙΟ ΓΕΩΡΓΙΑΣ,**

**ΑΓΡΟΤΙΚΗΣ ΑΝΑΠΤΥΞΗΣ**

**ΚΑΙ ΠΕΡΙΒΑΛΛΟΝΤΟΣ**